Il-Pulizija investigat każ ta' vjolenza fl-erbat ijiem li ilha mwaqqfa hekk kif raġel mistenni jitressaq il-Qorti llum fuq biża' ta' vjolenza u fastidju fuq is-sieħba tiegħu. Ir-raġel għandu 29 sena u mistenni jitrssaq il-Qorti għall-ħabta ta' nofsinhar quddiem il-Maġistrat Audrey Demicoli. Ir-rapport sar minn mara ta' 27 sena u l-ġenituri tagħha fil-konfront tas-sieħeb tagħha. Fi stqarrija l-Pulizija qalet li l-ħidma mill-Iskwadra tal-Pulizija ta' Kontra l-Vjolenza Abbażi ta' Ġeneru u Vjolenza Domestika wasslet biex il-vittmi jiġu akkumpanjati fid-Depot fejn hemmhekk ingħataw l-attenzjoni kollha f'kamra apposta, mgħammra bil-faċilitajiet meħtieġa. Ir-rapport kien jikkonsisti f'biża' ta' vjolenza kif ukoll fastidju fil-konfront tagħhom tul medda ta' snin, kif ukoll sekwestru tal-mara. Din l-iskwadra bdiet il-ħidma tagħha nhar il-Ħamis l-ewwel ta' Ottubru. It-trasformazzjoni tal-Pulizija: Il-Korp tal-Pulizija jaffaċċja trasformazzjoni .td_uid_3_5f7b1b1600de6_rand.td-a-rec-img{text-align:left}.td_uid_3_5f7b1b1600de6_rand.td-a-rec-img img{margin:0 auto 0 0}